لويس البرتو سبينتا

لويس البرتو سبينتا فنان وموسيقي أرجنتيني عظيم جداً ومن اشهر الفنانين فى امريكا اللاتينيه عموماً وأهم موسيقيي الأرجنتين، وليه مسيره موسيقيه مليانه انجازات ، بيصدر البومات من اول 1969 لحد 2008 وفي منها البومات منفرده ومنها مع فرق، وكلها حققت نجاحات كبيره فى بلدها وقدر لويس يطلع موسيقى مختلفه تماماً مع كل البوم جديد بيصدره

المندرا

لويس ابتدى مسيرته الموسيقيه مع فرقه اسمها المندرا فى الستينات، ودخل بيها المشهد الموسيقي الأرجنتيني واشتهر جداً، عملوا البوم واحد اسمه (المندرا) وعزفوا موسيقى الروك بوب
المندرا قعدت من سنة 1967 لحد سنة 1970 وبعدين اتفكت وبعديها بمده طويله رجعوا تاني لفتره قصيره فى 1979 لحد 1980 وانتجوا فيها البوم واحد

بسكادو رابيوسو

بعديها فى السبعينات عمل فرقة “السمك الغاضب”، والفرقه دي عزف معاها روك سايكدليك وهارد روك ودي كانت موسيقاها عنيفه جداً متناسبه مع حالة البلد وقتها، وانتج معاها 3 البومات، من ضمنهم البوم “ارتو” المستوحى من اعمال الشاعر الفرنسي انتونان ارتو، ويعتبر الالبوم احسن عمل فني ارجنتيني فى المطلق، الفرقه قعدت من 1971 لحد 1973 وبعديها انفصلوا

انفيزيبلى

بعديها كون لويس فرقة تانيه اسمها انفيزيبلى (غير مرئي) وبردو عمل معاهم 3 البومات والبومين تانيين ما اطلقهمش رسمياً، عزف لويس مع انفيزيبلى جاز فيوجن وبروجرسيف روك ، البوم الخوخه النازفه اللى عمله مع انفيزيبلى يعتبر احسن البوم للفرقه
انفيزيبلى قعدت من 1973 لحد 1976

بعديها عمل لويس البوم لوحده اسمه
“على بعد 18 درجه من الشمس” فى 1977

سبينتا خاديه

مع بداية الثمانينات، لويس عمل فرقة سبينتا خاديه واللي لعبت لون مختلف من الموسيقى مبهج وجميل ومليان نور، كانت متناسبه مع الفتره اللى بتمر بيها البلد بردو، عزف لويس مع خاديه جاز فيوجن
مع سبينتا خاديه لويس عزف اربع البومات والفرقه قعدت من 1980 لحد 1984

لويس كموسيقي منفرد

بعديها دخل فى مرحلة انتاجه المنفرد، من اول 1985 لحد 1993 أنتج سبينتا 9 ألبومات منفرده كلها تعتبر اعمال مهمه جداً فى مسيرته، فتره الثماننيات كانت فتره ثريه جداً موسيقياً لسبينتا أنتج فيها الاعمال الأهم كموسيقي منفرد وعزف فيها انواع مختلفه من الموسيقى وفيه حاجات كتير منها مش مسبوقه وملهاش مثيل فى الموسيقى العالميه

سبينتا وشركاء الصحراء

من أواخر التسعينات لحد اوائل الالفينات لويس عمل فرقه موسيقيه جديده أصدر معاها اربع ألبومات وسماها سبينتا وشركاء الصحراء
سبينتا وشركاء الصحراء قعدت من 1997 لحد 1999

الفتره المنفرده الاخيره

وأخيراً فى الألفينات لويس رجع للعزف المنفرد تاني، وأنتج 6 البومات لوحده منفرد وآخر البوم انتجه كان فى 2008 و كان اسمه “غد” (شوف ازاي بيملانا بالأمل) وبعديها انهى موسيقته الفنيه

سبينتا والفرق الأبديه

بعد إنهاء لويس لمسيرته الموسيقيه أقام حفله كبيره فى الأرجنتين فى 2009 وعزم فيها عدد كبير من اهم الموسيقيين الارجنتينيين بالاضافه لأغلب الموسيقيين اللى لعب معاهم طوال مسيرته الفنيه فى كل مراحلها وعزف اهم اغاني ليه مع كل الفرق اللى كان معاها

وفاته

اتوفى فى 2012 وما اتفضلناش غير الموسيقى العبقريه اللى ابتكرها

ديسكوجرافي 

ألمندرا:

1969 - ألمندرا - almendra

1980 - الوادي الداخلي - el valle interior

pescado rabioso - بسكادو رابيوسو - السمك الغاضب :

1972 - desatormentandonos

1973 - artaud - أرتو

1973 - بسكادو 2 - pescado 2

Invisible - إنفيزيبلى :

1974 - حاله من الغيبوبه - estado de coma

1974 - غير مرئي - invisible

1974 - فئران الوقت القديمه - viejos ratones del tiempo

1975 - الخوخه النازفه - Durazno sangrando

1976 - حديقة الحواضر - El jardin de los presentes

1977 - على بعد 18 درجه من الشمس - A 18 del sol

Spinetta jade - سبينتا خاديه

1980 - روح الماس - alma de diamante

1981 - الاطفال اللى يكتبون فى السماء - Los ninos que escriben en el cielo

1983 - اسفل بلجرانو - Bajo belgrano

1984 - الام فى السنوات الضوئيه - Madre en anos luz

اعمال موسيقيه منفرده
 
1982 - كاميكازى - Kamikaze

1982 - عالم من الكروما - mondo di cromo

1986 - لا لا لا - La la la

1986 - بريفى - Prive

1988 - مُختبر القوه - tester de violencia

1989 - Don lucero

1990 - Exactas

1991 - Peluson of milk

1993 - النيران الرماديه - Fuego gris

Spinetta y los socios del desierto - سبينتا وشركاء الصحراء

1997 - MTV estrelicia

1997 - شركاء الصحراء - Socios del desierto

1998 - San cristoforo

1999 - العيون - Los ojos

اعمال موسيقيه منفرده
 
2001 - Silver sorgo

2002 - حفلات حيه - Obras en vivio

2003 - من اجل الأشجار - Para los arboles

2004 - Camalotus

2006 - Pan

2008 - غد - Un Mañana

مراجع 

وفيات 2012
كتاب اغانى